cyanic-selkie/wikianc huggingface dataset:
Bjørn Røstad
Karriere
Han var i en periode med i Bjølsen Valsemølle, før han ble med i «The Hawks» i 1978. Denne gruppa reiste på norgesturné med Terje Tysland i 1979. Da gruppa kom til Trondheim, ble han igjen der sammen med keyboardist Lasse Hafreager for å bli en del av Åges Sambandet. Han var med i Sambandet til det ble oppløst etter Eldorado-turneen i 1987. Ble med da Åge Aleksandersen samlet Sambandet igjen i 2003.
Han har også jobbet i flere år som faglærer og medielærer ved Brundalen videregående skole og Norges Kreative Fagskole.
Felles klagenemnd
Felles klagenemnd er en norsk statlig nemnd som behandler klager over enkeltvedtak vedrørende annullering av eksamen, innleveringer, arbeidskrav, praksis med mer. I tillegg jobber den med utestengning og bortvisning, utestenging grunnet straffbare forhold (politiattest), og utestenging etter skikkethetsvurdering.
Felles klagenemnd behandler også klager på utdanningsinstitusjonenes avgjørelser om innsyn i dokumenter i offentlig virksomhet (offentlighetsloven).
Medlemmer
Felles klagenemnd består av syv medlemmer valgt av Kunnskapsdepartementet. Medlemmene velges for fire år av gangen, med unntak av studentrepresentantene som velges for to år av gangen.
Fra 1. april 2021 har nemnda følgende sammensetning:
Unit - Direktoratet for IKT og fellestjenester i høyere utdanning og forskning fungerer som sekretariat og har ansvar for å forberede og tilrettelegge klagesakene.
Mavic
Mavic er en fransk produsent av sykkelkomponenter med hovedkontor i Annecy. Virksomheten var til 2019 et datterselskap av finske Amer Sports. Mavic er Europas største produsent av high-end-hjul for tråsykler.
Historikk
Mavic ble etablert i 1889 av franskmennene Charles Idoux og Lucien Chanel. Navnet er et akronym for Manufacture d'Articles Vélocipédiques Idoux et Chanel. Selskapet har siden da vært en ledende innovator og produsent i sykkelbransjen.
På 1990-tallet ble Mavic kjøpt av skiprodusenten Salomon, som i 1997 ble kjøpt av Adidas, og i 2005 solgt til Amer Sports, et konglomerat som også eier den østerrikske skiprodusenten Atomic og tennis racketprodusenten Wilson. I 2019 solgte Amer selskapet.
Produkter
Mavic har gjennom historien produsert en rekke forskjellige komponenter for sykler: nav, felgbremser, skjermer, kranksett, krankdrev, styrelager, computere, kjeder, styrer, kranker, og kranklager. Selskapet har også produsert tråbiler for barn. I dag er det best kjent for sine aluminiumsfelger til sykler.
På 2000-tallet utvidet selskapet fra produksjon av løse felger til produksjon av komplette hjulsett. Med dette opplevde selskapet vekst. I 2011 leverer selskapet primært komplette hjulsett for landeveissykling og terrengsykling. Nylig utvidet selskapet satsingsområdet ved å gå inn i produksjon av sko og tøy for syklister.
Sponsor og rittdeltagelse
Mavic ble offisiell sponsor av Tour de France i 1972. Siden da har selskapet kjørt egne følgebiler i etapperittet og levert hjul til ryttere med hjulproblemer underveis i løpet, uavhengig av lagtilhørighet. Fra 2007 ble følgebilene til Mavic levert av Skoda.
Mavic er sponsor for mange sykkellag og enkeltryttere. Selskapet sponset den norske landeveissyklisten Edvald Boasson Hagen fra 2007 til 2012, og har sponset Team Cervelo, sykkellaget Thor Hushovd tilhørte da han ble verdensmester i landeveisritt.
Morten Sanne Melvold
Morten Sanne Melvold (født 13. oktober 1971) er en fotballtrener fra Vestfold.
Tidligere klubber er Ørn-Horten, Sem IF, Teie IF, Tønsberg FK og Eik-Tønsberg.
Melvold trente Eik-Tønsberg til seier i 3. divsjon i 2004, og jobbet frem til sesongslutt 2005 som hovedtrener for fotballklubben Ørn-Horten.
Morten Sanne Melvold er gift og har tre barn.
Jaehoon Ahn
Jaehoon Ahn (født 13. mai 1941 i Pyongyang, Nord-Korea, død 1. juni 2011 i USA) var en nordkoreansk-amerikansk journalist.
Ahn flyktet sammen med sin familie fra deres hjem i Pyongyang, hvor hans familie hadde bodd i flere generasjoner, til Sør-Korea i løpet av en natt da Ahn var fem år gammel i håp om å unnslippe kommunismen. I 1960 mottok Ahn en bachelorgrad fra Seoul National University. Ahn pensjonerte seg fra Radio Free Asia i 2007. Ahn arbeidet som undersøkende journalist for Washington Post i USA i mer enn tjuefem år, frem til 1996. Han var også med på opprettelsen av radiostasjonen Radio Free Asia i Korea som ble grunnlagt i 1997. Ahn ansatte også de første journalistene for denne radiostasjonen kort tid etter grunnleggelsen.
Ahn satt også som styremedlem i amerikanske komiteen som kjempet for menneskerettigheter i Nord- Korea. Jaehoon Ahn døde av komplikasjoner fra et blødende sår ved et sykehus i Virginia Beach i den amerikanske delstaten Virginia, den 1. juni 2011, i en alder av 70 år. Ahn etterlot seg sin kone, Soonhoon Lee Ahn, som han hadde vært gift med i 42 år, to døtre, Soomie Lee Ahn og Yoomie Lee Ahn, fire søstre og en bror, samt tre barnebarn. Hans far hadde avgått med døden i juni 1997.
Tom Ivar Hesbråten
Tom Ivar er lillebror til ishockeyspiller Lars Erik Hesbråten.
Jabalialeiren
Jabalialeiren er en palestinsk flyktningleir på Gazastripen.
Etter Palestinakrigen i 1948 opprettet UNRWA en 1,4 km² stor flyktningleir nord for den da lille byen Jabalia på Gazastripen. Leiren var beregnet for om lag 35 000 mennesker. Det var fra denne flyktningleiren at den første intifadaen utgikk i desember 1987. I 2006 bodde det rundt 93 000 mennesker i flyktningleiren.
Befolkningen ble hardt rammet i forbindelse med krigen mellom Hamas og Israel i januar 2009. En stor andel av bygningene ble ødelagt eller skadet av israelske bomber. Ved en anledning skal åtte mennesker som ble antatt å være fra samme familie blitt drept av en israelsk stridsvogngranat.
Hamas’ innenriksminister Saeed Seyyam befant seg i et hus i denne leiren da han ble drept i et israelsk flyangrep den 16. januar 2009.
Egge kirke
Egge kirke er en langkirke fra 1767 i Steinkjer kommune, Trøndelag fylke.
Byggverket er i tre og har 330 plasser.
Tidligere kirker på Egge
Første gang man finner kirken på Egge nevnt i kildene er i 1588. Ut ifra det man kan lese av dokumentene etter en inspeksjon i 1661 var dette trolig en stavkirke, og det er trolig at den har vært bygget som høgendekirke for høvdingen på storgården Egge. I 1676 ble det bygget ny kirke ved at den gamle ble påbygget slik at det ble en korskirke. Denne andre Eggekirken stod frem til 18. august 1765 da lynet slo ned og den brant ned til grunnen. Den tredje kirken stod ferdig på Egge i 1767, og ble stående til 1870 da den ble revet og den nåværende kirken ble bygget. Kirken slik den står i dag er i empirestil.
Roy Hesbråten
Roy Hesbråten er en norsk tidligere ishockeyspiller og nå trener for Kongsvinger Knights. Hesbråten spilte på Kongsvinger på 60-, 70- og 80-tallet.
Hesbråten er far til ishockeyspillerne Lars Erik Hesbråten og Tom Ivar Hesbråten.
Grigorij Iljinskij
Grigorij Andrejevitsj Iljinskij (Григо́рий Андре́евич Ильи́нский, født i St. Petersburg, død 14. desember 1937 i Tomsk) var en russisk filolog, historiker og arkeolog.
Iljinskij gikk ut av universitetet i St. Petersburg med gullmedalje i 1898, og underviste der, siden også ved universitetene i Kharkov, Tartu, Saratov, Kazan og Moskva. I 1909 ble han professor, og han tok doktorgraden i 1911 med en avhandling om de bulgarske herskernes diplomer.
I 1934 ble han arrestert i forbindelse med slavist-saken, dømt til ti års leiropphold og sendt til Solovkiøyene. Senere ble fengselsstraffen endret til forvisning. I 1936 ble Iljinskij satt fri og bosatte seg i Tomsk, hvor han forvaltet biblioteket i det lokalhistoriske museet. I 1937 ble han arrestert igjen og skutt. De etterlatte vitenskapelige arbeidene hans er gått tapt.
Æresbevisninger
Iljinskij ble i 1921 korresponderende medlem av Det russiske vitenskapsakademiet, i 1929 av Det bulgarske vitenskapsakademiet og i 1930 av Det polske vitenskapsakademiet.
Svømming under EM i svømmesport 2010 – 100 meter ryggsvømming kvinner
Øvelsen 100 meter ryggsvømming kvinner ved EM i svømming 2010 på langbane fant sted 11. og 12. august i Budapest, Ungarn.
Fuge
En fuge er en type musikkstykke som ble utviklet i barokken, og som følger visse regler. En fuge er alltid polyfon, men antall stemmer kan variere.
Fugen baserer seg hovedsakelig på et hovedtema og et sidetema, som gjentas i de forskjellige stemmene, og som overlapper hverandre.
Oppdeling
En fuge består vanligvis hovedsakelig av tre deler.
Eksposisjon
Først spilles hovedtemaet i en stemme – denne første presentasjonen av temaet kalles dux (leder). Så tar en annen stemme over og spiller hovedtemaet i dominanttonearten – denne andre temapresentasjonen kalles comes (ledsager) – mens den første stemmen fortsetter med sidetemaet, som fungerer som et kontrapunkt, en motstemme, til hovedtemaet. Etter at hoved- og sidetemaet er presentert i alle stemmene minst én gang, følger et interlude, et mellomspill, hvor det moduleres til en ny toneart.
Gjennomføring
I gjennomføringen, som regel går i parallelltonearten, blir også temaene presentert i de forskjellige stemmene etter tur, men her blir det tematiske materialet gjerne behandlet mye friere. Her forekommer gjerne stretto, eller trangføring, som vil si at nye temainnsatser kommer før den forrige stemmen er ferdig med temaet. Etter gjennomføringen kommer et nytt interlud som modulerer til en ny toneart. En fuge kan ha flere gjennomføringsdeler, skilt fra hverandre ved mellomspill, divertimentos eller episoder, i fri form.
EM i roing 1927
EM i roing 1927 (europamesterskapet i roing) ble arrangert på Comosjøen i Italia i 1927.
Fuge
Avslutning
Avslutningen (siste gjennomføring) er alltid i hovedtonearten. Stretto kan også forekomme her. Avsluttes ofte med en koda.
Johann Sebastian Bach regnes som fugens mester. Das Wohltemperierte Klavier inneholder 48 preludier og fuger i alle dur- og molltonearter, dvs. to av hver i hver toneart.
Permutasjonsfuge
I permutasjonsfuger legges det kontinuerlig flere uforandrede kontrapunktiske temaer til hovedtemaet. Komponisten bytter for hver etterfølgende temafase bare stemmene mot hverandre. Dette er vanlig i vokale fuger, et eksempel er inngangskoret i J.S. Bachs kantate Himmelskönig, sei willkommen
Dobbeltfuge
En dobbelfuge har to temaer. Mulige forløp:
Trippelfuge
En trippelfuge har tre temaer. Disse presenteres i atskilte eksposisjoner og kombineres deretter med hverandre. Et eksempel er J. S. Bach, Wohltemperiertes Klavier, del II, Fuge fiss-moll og Kunst der Fuge, Contrapunctus 8 og 11.
Kvadrupelfuge
En kvadrupelfuge har fire temaer. Et eksempel er den ufullendte sluttfugen i Bachs syklus Die Kunst der Fuge som er avbrutt etter at det tredje temaet er innført og kombinert med de to foregående temaene. Da verkets grunntema passer inn i skjemaet er det sannsynlig at dette er en planlagt kvadrupelfuge.
Speilfuge
I en speilfuge opptrer temaet enten som kontratema eller bearbeides som et andre tema i en dobbeltfuge. Slike fuger er ytterst sjeldne, men Bach har to eksempler i Kunst der Fuge der temaet gjentas tonalt, dvs ikke eksakt speilet.
Fughetta
Fughetta er en fuge av mindre omfang uten en omfattende gjennomføringsdel og med et lettere og mer grasiøst tema.
Fugato
Fugato eller en fugert sats er fugelignende avsnitt i en sonate, symfoni, konsert eller lignende. Det behøver ikke innebære at temaet gjenfinnes i alle stemmene, det er nok at en fugelignende effekt oppnås. Ofte er fugati bare få takter lang. Fra Bachs verker finner en eksempler i de fleste sluttsatsene av cembalosuitene og partitas, i Brandenburgkonsertene nr 2 og 5, og i noen hurtige midtpartier av orkestersuitene. Også Beethovens 9. symfoni og Bruckners 5. symfoni inneholder kjente fugati.
Vanlig kanon er en type fugert musikk.
Tryggvi Hrafn Haraldsson
Tryggvi Hrafn Haraldsson (født 30. september 1996) er en islandsk fotballspiller som spiller for den islandske klubben Valur.
Elina Danieljan
Elina Danieljan (armensk: Էլինա Դանիելյան; født 16. august 1978 i Baku) er en armensk stormester i sjakk, som har vunnet det armenske sjakkmesterskapet for kvinner seks ganger, i 1993, 1994, 1999, 2002, 2003 og 2004. Hun har representert Armenia tolv ganger i sjakkolympiaden for kvinner (1992–2014). Hun var med på laget som vant gull i det femte europeiske lagsjakkmesterskapet i Plovdiv i 2003.
Grant County (Vest-Virginia)
Grant County er et fylke i den amerikanske delstaten Vest-Virginia. Det ligger i de sentrale delene av staten og grenser mot Mineral County i nordøst, Hardy County i øst, Pendleton County i sør, Tucker County i vest. Det har også grense mot delstaten Maryland i nordvest.
Fylket ble grunnlagt i 1866 av land fra Hardy County og er oppkalt etter general Ulysses Simpson Grant som senere ble USAs attende president. Etter den amerikanske borgerkrigen var det et forsøk av tidligere konfødererte å kalle fylket Lee County etter general Robert E. Lee, men forsøket førte ikke frem.
Eric Toogood
Eric Otto Toogood (født 23. februar 1952) er en norsk friidrettstrener. Han er trener for løpere innen mellom- og langdistanseløp i Sandnes IL.
Acetamid
Acetamid (eller eddiksyreamid eller etanamid), CH3CONH2, amid av eddiksyre, er et hvitt krystallint fast stoff i ren form. Det er fremstilt ved dehydrering av ammoniumacetat. Det brukes som plasticid og i syntese av mange andre organiske forbindelser. Det er giftig og mulig kreftfremkallende.
Seilbåt
Seilbåt er en båt som har vind som hoveddrivkraft. Seilbåter er mindre enn seilskip og finnes i størrelser fra jolle og til store havgående båter som er beregnet på havseilaser og regattaer i ekstreme farvann. En seilbåt benytter seil for fremdrift og trekkes frem av vinden etter prinsippet lik vingen på et fly. Seilene sitter festet til masten og forstaget på ulikt vis, avhengig av størrelse båt og ulike former for innfesting. Seilet bak masten kalles storseil og forseilene som sitter festet på forstaget kalles genoa eller fokk. For større seilføring brukes egne seil som kalles spinnaker eller genaker avhengig av innfesting. For redusert seilføring i ekstrem vind benyttes Tryseil som storseil og stormfokk på forstaget.
En seilbåt kan ha mer enn et skrog, (enskrogsbåter) og heter da katamaran (to skrog). Har båten tre skrog kalles den triamaran.
Under skroget sitter kjølen som en «vinge» under vann. Denne har stor betydning for seilbåtens seilegenskaper og balanse. Kjølen har mange ulike utforminger, men de mest vanlige kan vel sies å være langkjølede som sitter på eldre type båter og finnekjøler på mer moderne båter. Materialet er enten jern eller bly samt kombinasjoner av disse. Joller benytter gjerne nedsenkbare kjøler av tre eller plastmaterialer.
Det er mange tau om bord i en seilbåt, men helt forenklet kan en si at alle som strekker seg opp langs masten, eller inne i, er fallene. Tau som løper langs dekket er skjøtene. I tillegg har hvert enkelt tau sitt eget navn avhengig av hva de brukes til.
Seilbåter må vike for hverandre når de møtes, avhengig av hvilke side vinden kommer inn fra (hals). Babord hals må vike. Har begge båter samme hals viker den båt som er nærmest vinden. (Den siden vinden kommer fra)
Seilerkonkurranser kalles regattaer og seiling er også konkurransegren i sommer-OL. Det er ofte så mange påmeldte deltagere at ikke alle kan være med. Da blir deltakerne trukket etter lotteriprinsippet, som kalles «det blå spill», eller på engelsk; «The blue game». OL seilasene er gjerne baneregattaer med seiling rundt faste merker på en utlagt bane. Banene blir gjerne lagt etter hvor vinden blåser fra, og har ulik utforming. Ellers er Volvo Ocean Race en av de mer ekstreme havseilasene med god mediadekning. Den største seilasen i hjemlige farvann er Færderseilasen med over tusen deltakere. Seilaser med redusert mannskap har gjerne navn som inneholder uttrykket «single handed» (en om bord) eller «double handed» (to om bord). Seiling med redusert mannskap omtales som «shorthanded sailing» og denne type seiling har en økende popularitet både nasjonalt og internasjonalt. Twostar er for tiden den shorthanded regattaen som samler flest båter og deltakere i Skandinavia.
Curtain (film)
Handling
Når den velstående Dick Cunningham insisterer på at den fremtredende skuespillerinnen Nancy Bradshaw burde gi opp karrieren hennes for å gifte seg med ham, samtykker hun motvillig til dette. Det går flere år, og Nancy føder et barn. Men Dick blir romantisk tiltrukket av Lila Grant, som jobber ved samme teater som Nancy tidligere var en del av.
Når Dick reiser sammen med Lila til Mexico, erstatter Nancy henne på scenen. Etter at de kommer tilbake, bebreider Dick sin kone for å ha avvist løftet hennes om å forlate teatret for godt, men Nancy konfronterer ham med hans eget svik. De blir derfor enige om å ta ut skilsmisse, og Nancy ønsker å beholde barnet sitt og karrieren sin.
Tone Lileng
Tone Kristin Lileng (født 28. desember 1969) er en norsk illustratør og grafisk designer. Hun har blant annet illustrert bildeboka Glefs : verdens farligste Golden Retriever fra 2004 med tekst av Henrik Hovland og barnebokantologien 5 kjekke kjæledyrhistorier fra samme år. Hun har også illustrert barnesakprosaboken Dyrebare venner med tekst av Erna Osland fra 2008.
Tone K. Lileng bor og arbeider i Oslo.
Herbert Birchenough
Herbert Birchenough (født 21. september 1874 i Haslington, England, død 28. februar 1942 i Newcastle-under-Lyme, England) var en engelsk fotballkeeper.
Karriere som spiller
Birchenough, som var født i Haslington, startet karrieren ved å spiller for lag i amatørligaen, som Haslington, Crewe Hornets, Nantwich Town, Sandbach St.Mary's og Audley, før han gikk til Burslem Port Vale i oktober 1897. Han etablerte seg raskt som førstevalg som keeper, og bidro til klubbens seier i Staffordshire Senior Cup i 1898. Port Vale gikk over fra Midland League til Football League Second Division i 1898/99-sesongen, og Birchenoughs innsats for laget i FA-cupseieren over Sheffield United var en betydelig faktor for klubbens innsats for gjenopptakelse i Football League. Etter 24 kamper i liga og cup i sesongen 1898-99, ble han i januar 1900 solgt til Glossop for £250, for å avhjelpe Port Vales finansielle situasjon. Glossop endte sist i Football League First Division, og hadde plasseringer på henholdsvis femte- og åttendeplass i ligaens andredivisjon de to etterfølgende sesongene. Birchenough gikk til Manchester United, hvor han spilte i 25 liga- og cupcamper i sesongen 1902-03. Han spilte senere for Crewe Alexandra i West Midlands Regional League.
Meritter
Burslem Port Vale
Fakultet for ingeniørvitenskap og teknologi
Fakultet for ingeniørvitenskap og teknologi (IVT) var inntil 2017 et fakultet ved NTNU. Det hadde sin virksomhet innenfor NTNUs teknisk-naturvitenskapelige hovedprofil. Fakultetet bestod av 10 institutter, de fleste lokalisert på Gløshaugen. Instituttene tilbød blant annet undervisning til de omtrent 30 ulike studieprogrammene fakultetet hadde, deriblant syv femårige sivilingeniørprogram og geologi bachelor/master. IVT var en vesentlig bidragsyter innenfor sivilingeniør- og doktorgradsutdanning i Norge og bidro med aktuell kunnskapsproduksjon nasjonalt og internasjonalt. Tett samarbeid med næringsaktører sørget for at forskning og undervisning på fakultetet var internasjonalt fremragende.
Fusjon i 2016
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Fakta om IVT pr. 2015
Fakultetet hadde ca. 1100 ansatte og ca. 3500 studenter. 80 % av Norges ingeniører kommer fra NTNU, halvparten av disse var fra IVT-fakultetet (årlig). I 2012 hadde fakultetet 11,426 søkere, der 924 svarte ja og 823 møtte. Det hadde 41,4 % jenteandel. Gjennomsnittlig var det 65 ph.d.-disputaser i året. Høy eksternaktivitet (356 mill. i 2010). IVT deltok i 16 sentre (inkluderte SFF/SFI/FME), var vertsfakultet for fire sentre (inkluderte SFI/SFF). Eksternfinansiering av ca 15 professorater.
MF «Nårasund» (1968)
MF «Nårasund», tidligere «Møysalen», «Kvina» og «Kvinafjord», er en bilferge bygget i 1968 for Vesteraalen Trafikklag. Fergen gikk for Fjord1 Fylkesbaatane på strekningen Daløy–Haldorsneset. Nå er ferga vikarferge for Norled i sambandet Klokkarvik–Lerøy–Bjelkarøy–Hjellestad.
Fergen ble overlevert til Vesterålen i juli 1968 og gitt navnet «Møysalen». I Vesterålen gikk den i sambandet Stokmarknes–Sandnes. I 1978 ble den solgt til Helgeland Trafikkselskap for å gå mellom Hemnesberget og Leirvika under navnet «Kvina». I 1991/92 ble den kjøpt av Fylkesbaatane i Sogn og Fjordane og gitt det nåværende navnet «Nårasund».
Bill McKinney
Bill McKinney (født 12. september 1931 i Chattanooga, Tennessee, død 1. desember 2011) var en skuespiller fra USA som er mest kjent for sin rolle som sadistisk fjellmann i filmen Deliverance fra 1972 som var hans store gjennombrudd som skuespiller. McKinney har også spilt i syv filmer regissert av Clint Eastwood.
I en alder av 19 år, vervet han seg til US Navy under Koreakrigen. Han tjenestegjorde i to år på en minesveiper i koreansk farvann, samt at han var stasjonert i Port Hueneme i California. Hans mer kjente roller i filmer er blant annet Picnic med døden (1972) Cannonball (1976) Pink Cadillac (1989) og Den grønne mil (1999). McKinney begynte som sanger på slutten av 1990-tallet, og han slapp et album med country & western-sanger. I februar 2010 aksepterte McKinney en rolle i den Robin Hood-inspirerte skrekkfilmen Sherwood Horror. McKinneys død ble kunngjort på hans Facebook-profil den 1. desember 2011. Han var en aktiv røyker i 25 år og døde av kreft i spiserøret. Han etterlot seg sønnen Clinton, samt flere ekskoner.
Aino Taube
Aino Taube (født 11. juli 1912 i Espergærde i Danmark, død 3. juni 1990 i Stockholm i Sverige) var en svensk skuespiller. Hun var datter av skuespilleren Mattias Taube og ble i 1940 gift med skuespilleren og filmregissøren Anders Henrikson (1896–1965). Hun var mor til skuespilleren Mathias Henrikson (1940–2005).
Aino Taube ble utdannet ved Dramatens elevskola 1930–1932. Hun debuterte i filmen Skepparkärlek i 1931 og deltok siden i en lang rekke filmer helt frem til 1988. I 1981 fikk hun O'Neill-stipendiet.
Strømsoddbygda kapell
Strømsoddbygda kapell er en liten langkirke i laftet grantømmer, bygget i 1953. Kirkebygget ligger på Auretangen i Strømsoddbygda, i Ringerike kommune i Viken. Kapellet er annekskirke under Lunder kirke på Sokna og ligger i Lunder sogn.
Kapellet ligger på en liten tange langs vestbredden av Strømsoddelva, som drenerer til Sognevannet. For å komme dit kjører man Strømsoddveien (som er synonym med fylkesvei 2884) fra Sokna sentrum og cirka 15 km nord-nordvestover i Strømsoddbygda, til man når Aure bru. Der tar man over brua og kjører et lite stykke inn i Bårtasida (en vei som tidligere het Aureveien) og så første vei til venstre (sørover). Kapellet ligger da på venstre side rett sør etter krysset i Bårtasida.
Kapellet i Strømsoddbygda er også kjent som «Templet i skogen», et navn det fikk av ringeriksdikteren Elling M. Solheim. Kapellet ble reist i 1953, men innviet først den 6. oktober i 1957.
Kapellet har 110 sitteplasser og kan leies ut til flere formål, som konserter og lignende.
Historie
De første planene om et kirkebygg i Strømsoddbygda stammer fra 1903 og ble framsatt av daværende residerende kapellan Jacob v.d. Lippe Frost. Han fikk også laget tegninger, men det ble ingen ting av prosjektet hans. Senere ble det lansert flere løsninger for et kapell, blant annet å oppføre et tilbygg til daværende Strømsodd skole, men også disse planene ble skrinlagt. I budsjettet i Lunder kirkesogn for 1939 ble oppført 200 kroner til arbeidene med «kapell i Strømsoddbygda».
I 1942 ble planene om et kirkebygg tatt opp igjen, da en kommunal byggekomite ble oppnevnt. Skogeierne ga tømmer til bygget og et tomt ble avstått fra gården Aure like ved. Etter hvert ble arkitekt O. Eindride Slaatto engasjert for å tegne bygget, som byggmester Anders Aure og hans medhjelpere satte opp i løpet av 1953. Økonomisk rot ved prestekontoret førte imidlertid til at det tok ytterligere noen år før kirken ble tatt i bruk.
Kirkebygget
Langveggene består av fem like felt med laft, der de tre midtre feltene på hver vegg er forsynt med kvadratiske vinduer med 3 × 3 ruter innfattet med bly. Vestportalen sitter i vestgavlen og har doble fyllingsdører som er flankert av to dekorerte felt (tiler) som er ca. 50 cm. bredde og har samme høyde som dørbladene.
Interiør og inventar
Alteret, prekestolen og døpefonten ble laget av samme furustamme. Den nedre delen av den enorme stammen ble dessuten brukt til å lage foten til to bord med skiferplate, som står plassert på hver sin side av inngangen til kirkegården.
Alteret er laget av en halv trestamme og er flatt på oversiden og rund på undersiden. Det står på en konisk fot.
Døpefonten er laget av samme trestamme som alteret og er utskåret i et rombemønster. Den er festet til en dør (nordre del) som kan lukkes foran koret, siden kirken også kan brukes til annet enn tradisjonelle kirkelige begivenheter.
Prekestolen er dannet av samme trestamme alteret og døpefonten og er også utskåret i et rombemønster. Den er også festet en av de to dørene (søndre del) foran koret.
Til å begynne med lånte kirken orgel fra Norderhov og Ask kirkesogn. I 1970 ble det imidlertid anskaffet et eget orgel fra Norsk Orgel- og Harmoniumfabrikk. Det har ni stemmer, kostet opprinnelig 8 000 kroner, og er plassert i det nordvestre hjørnet av skipet.
Annet
Prestegjeldene ble faset ut under omstruktureringene i Den norske kirke på 2000-tallet. Kirkesognene er grunnenhetene i kirken og disse er organisert i kirkelig fellesråd. I så måte gjelder Ringerike kirkelige fellesråd i Ringerike. Menighetsprester har ett eller flere kirkesokn som tjenestested og hele prostiet som tjenestedistrikt.
Den selvstendige Podhalebrigaden
Den selvstendige Podhalebrigaden (polsk: Samodzielna Brygada Strzelców Podhalańskich) var en polsk militæravdeling grunnlagt i Frankrike i april 1940. Under andre verdenskrig kjempet den på alliert side i Norge under slaget om Narvik. For sin innsats i seieren over de tyske invasjonsstyrkene ble tolv av brigadens medlemmer dekorert med Krigskorset, Norges høyeste utmerkelse.
Den polske eksilhær
Etter at Tyskland og Sovjetunionen i september 1939 okkuperte Polen og delte landet mellom seg, tok mange polakker seg til Storbritannia og Frankrike. Mange meldte seg til tjeneste for den polske regjeringen og forsvarsledelsen, som var i eksil, først i Frankrike og deretter i London. I Frankrike ble det vinteren 1939 til 1940 satt opp en polsk eksilhær på 80 000 mann.
Den selvstendige Podhalebrigaden ble 9. februar 1940 grunnlagt som en del av den polske eksilhæren i Frankrike. Brigaden fikk navn etter Podhale, den sørligste regionen i Polen, beliggende ved foten av Tatrafjellene i Karpatene, der det polske forsvaret tidligere hadde rekruttert alpejegeravdelinger. Brigaden rekrutterte blant polske utvandrere og flyktninger, blant dem også flere som hadde deltatt som frivillige på republikansk side i borgerkrigen i Spania. Avdelingen ble bestående av 4 778 mann. Brigaden var organisert i to halvbrigader, som hver besto av to bataljoner. Brigaden ble satt under kommando av general Zygmunt Bohusz-Szyszko.
Kamp i Norge: Slaget om Narvik
Brigaden ble av de allierte beordret til Norge. Den 24. april 1940 forlot brigaden Frankrike med kurs for Skottland og 9. mai 1940 ble den landsatt ved Harstad. Der fikk den norske øverstkommanderende, generalmajor Carl Gustav Fleischer, gjennomslag for at brigaden skulle settes inn i forsøket på å gjenerobre Narvik. Polske mannskaper ble, sammen med norske og franske, satt inn for å oppnå dette allerede 10. mai. I hovedframstøtet mot Narvik, igangsatt natt til 28. mai, kjempet Den selvstendige Podhalebrigaden ved siden av norske Bataljon II/IR 15 og den franske Fremmedlegionens 13. halvbrigade. De allierte styrkene på land ble støttet av britiske krigsskip. Narvik ble erobret i løpet av 28. mai, mens kampene fortsatte i omlandet.
Under kampene i Norge led Den selvstendige Podhalebrigaden et tap på 97 mann.
Tilbaketrekking
Samtidig som kampene pågikk ved Narvik hadde Tyskland angrepet Nederland og Belgia. Allierte soldater ble evakuert fra Dunkerque og i denne situasjonen bestemte britene at allierte soldater skulle trekkes tilbake fra Narvik og Norge. Den 2. juni 1940 ble Den selvstendige Podhalebrigaden sendt nordover til Tromsø for videre transport til Frankrike. Brigaden ble der satt inn mot de tyske invasjonsstyrkene i forsvaret av Bretagne. Etter Frankrikes nederlag gikk avdelingen i oppløsning. Noen få av dens mannskaper kom seg over til Storbritannia, der det senere ble satt opp en Podhale riflebataljon.
Æresbevisninger
Under en parade ved St. Andrews i desember 1940 ble 15 medlemmer av brigaden tildelt den polske Ordenen Virtuti Militari. Ved samme anledning ble generalmajor Fleischer utnevnt til sølvkors av samme orden. Omkring 150 av brigadens medlemmer ble tildelt annen polsk utmerkelse. Polske myndigheter innstiftet i januar 1941 en skuldersnor i norske farger til minne om seieren i Narvik. Tidligere hadde også brigadens fane blitt dekorert med Ordenen Virtuti Militari.
Maldivenes kvinnelandslag i fotball
Maldivenes kvinnelandslag i fotball representerer Maldivene i internasjonal fotball for kvinner.
Den selvstendige Podhalebrigaden
Æresbevisninger
I norsk statsråd 20. mars 1942 ble tolv medlemmer av Den selvstendige Podhalebrigaden, som hadde kjempet ved Narvik, tildelt det norske Krigskorset. Blant disse var brigadens sjef og stabssjef, men også menige polske mannskaper ble tildelt Krigskorset, den yngste av disse var bare 16 år. I 1990 ble gjenlevende medlemmer av Den selvstendige Podhalebrigaden, som deltok i kampene i Norge, tildelt den norske Deltagermedaljen.
Maldivenes kvinnelandslag i fotball
Maldivenes kvinnelandslag ble dannet i 2003. På tross av at det ikke var kvalifisering til Asiamesterskapet i 2003, deltok Maldivene ikke i mesterskapet. De deltok imidlertid i kvalifiseringen til 2006-mesterskapet, der de tapte stygt mot både Hongkong og Usbekistan.
Den selvstendige Podhalebrigaden
Æresbevisninger
De som ble tildelt Krigskorset fikk også diplomer med påskriften «For på særlig fremragende måte å ha utmerket sig under krigen i Norge.»
Maldivenes kvinnelandslag i fotball
Maldivene stilte ikke i kvalifiseringen til Asiamesterskapet i 2008, men de var med i kvalifiseringen til Asiamesterskapet i 2010, som foregikk i 2009. Kvalifiseringen fortsatte som forrige gang for Maldivene, som tapte samtlige fire kamper. Maldivene har også stilt i Sør-Asia-lekene, der de ikke har utmerket seg. Imidlertid har de notert en seier i en vennskapslandskamp mot Sri Lanka.
Fjernoppklaringseskadronen
Både vernepliktige og vervede soldater kan tjenestegjøre i eskadronen som feltoperatører. Kjernen i fjernoppklaring er ulike små patruljelag som samler informasjon gjennom oppklaring, rekognosering og overvåkning. Denne informasjonen kan bli brukt som grunnlag for større militære operasjoner.
Tjenesten
Oppdragene til patruljene vil innebære opphold i områder som man selv ikke kontrollerer, og patruljen er ofte alene og isolert over lang tid. De løses gjerne skjult, med små enheter og ofte til fots over lange avstander. Oppdragsløsningen innebærer som regel bruk av taktiske innsettingsressurser, herunder sjø- og luftkapasiteter. I tillegg løses oppdragene selvstendig av patruljen, og har normalt ikke muligheter for umiddelbar støtte. Feltoperatøren er derfor spesielt godt trent i beskyttelse og overlevelse. Samtidig må de evne å håndtere et bredt spekter av oppdukkende problemer og utfordringer i vanskelige omgivelser.
Opptak
For å kunne tjenestegjøre som feltoperatør må man komme seg gjennom en seleksjonsprosess. Kvalifiserte søkere blir invitert til et grovuttak på Sessvollmoen hvor det blir kontrollert at søkerne klarer de medisinske og fysiske minstekrav. Seleksjonen fortsetter under utdanning kombinert med øvelser som tester motivasjon, vinnervilje, læringsevne samt fysisk og mental kapasitet.
Videre karriere
Etter fullført førstegangstjeneste vil de som er skikket få tilbud om å starte grunnutdanningen som profesjonell soldat, for deretter å bli en del av Etterretningsbataljonens styrkebidrag til Forsvarets operasjoner, både nasjonalt og internasjonalt.
Utmerkelser
I avdelingen er det tildelt følgende dekorajoner per juni 2021:
Klienten (film)
Klienten er en amerikansk film fra 1994, regissert av Joel Schumacher. Filmen er basert på en bok ved samme navn av John Grisham og er en triller fra advokat-miljøet. Tommy Lee Jones og Susan Sarandon har rollene som henholdsvis statsanklager (antagonisten) og forsvarer (protagonist), mens Brad Renfro debuterte som klienten (hovedkarakteren).
Plottet
Filmen handler om 11 år gamle Mark Sway (Brad Renfro) som blir vitne til at Jerome Clifford, en korrupt mafiaadvokat, begår selvmord. Før Clifford skyter seg selv forteller han Mark at gangsteren Barry Muldano har drept senator Boyd Boyette og hvor liket av Boyette er gjemt. Snart kommer både mafiaen og FBI på sporet av Mark, og den ambisiøse statsanklageren "Pastor" Roy Foltrigg (Tommy Lee Jones) presser Mark hardt på at Mark skal fortelle det han vet. Samtidig truer mafiaen med å drepe Mark, hans mor og hans lillebror hvis Mark avslører det han vet om mordet på Boyette. I et forsøk på å beskytte seg selv og familien sin, engasjerer Mark advokaten Reggie Love (Susan Sarandon) som sin advokat.
Daiei (japansk æra)
Daiei (大永 daiei eller taiei), 23. august 1521–20. august 1528 er en periode i den japansk tidsregningen under keiserne Go-Kashiwabara og Go-Nara. Shoguner var Ashikaga Yoshitane og Ashikaga Yoshiharu.
Perioden ble innledet med flere jærtegn (krig og naturkatastrofer) og navnet ble hentet fra en setning fra den kinesiske encyklopedien Tongdian (ferdigstilt i 801).
I Daiei 6 (1526) ble det innledet storskala sølvutvinning i sølvgruven Iwami Ginzan, i dag et verdensarvsted i Shimane prefektur.
Cyklonen
Cyklonen (originaltittel: The Cyclone) er en amerikansk stum action-eventyrfilm fra 1920, regissert av Clifford Smith. Hovedrollen spilles av Tom Mix.
Filmen er antatt tapt.
Handling
Sersjant Tim Ryerson fra det canadiske Royal Canadian Mounted Police får i oppdrag å arrestere en kriminell gjeng som smugler kinesiske arbeidere over grensen. Mens han besøker sin forlovede, Sylvia Sturgis ved farens ranch, blir Tim snart mistenksom overfor ranch-formannen Ferdinand Baird - som viser seg å være lederen for smuglerne.
En natt oppdager han Baird som smugler en gruppe kinesere over grensen mellom USA og Mexico. Men Baird stikker av og flykter til Sturgis-hjemmet, hvor han kidnapper Sylvia og bortfører henne. Tim Ryerson følger etter Baird til Vancouver, for å angripe smuglerens hovedkvarter og redde Sylvia.
Folkwin
I J.R.R. Tolkiens fiktive verden Midgard er Folkwin (2830 – 2903 tredje tideverv) den fjortende kongen av Rohan. Han var sønn av Folka, og ble konge etter hans død på jakt i 2864.
Da han ble konge hadde Rohan og dets folk gjenvunnet styrken og makten som de hadde tapt i hungersnøden og krigen i kong Helm Hammerhands tid. Han gjennerobret vestmarkene (mellom Adorn og Jarna) som hadde vært bebodd av dunnlendinger.
Rohan hadde fått mye hjelp av Gondor i sine dårlige tider, og da de fikk høre at haradrim hadde angrepet gondor med stor styrke, sendte Folkwin mange menn til Riksforstanderens hjelp. Kongen ville ha dratt selv om han ikke hadde blitt overtalt til å la være, og tvillingsønnene hans, Folkred og Fastred, dro i hans sted. De falt side om side i Ithilien i år 2885. Turin II av Gondor betalte en stor mannebot i gull til Folkwin for sønnene.
Folkwin hadde fire barn: tre sønner og en datter. Hva som skjedde med datteren er uvisst, med etter Folkwins død (i 2903 T.T.) ble han etterfulgt av sin yngste sønn Fengel. Da hadde han regjert i Rohan i 39 år.
Królowie Rohanu
Anders Waage
Anders Waage (født 18. mai 1948 i Oslo) er en norsk lege og kreftforsker, ekspert på benmargskreft. Han er Avdelingssjef ved Avdeling for blodsykdommer, Medisinsk klinikk, St Olavs Hospital HF og professor ved Institutt ved kreftforskning, NTNU. Han er sønn av Per Waage.
Etter cand.med. fra Universitetet i Oslo i 1974 virket han som assistentlege ved fylkessykehuset i Molde 1975-82, der han også var medlem av kommunestyret. Han har siden 1983 vært lege på medisinsk avdeling ved St. Olavs hospital i Trondheim, spesialiserte seg i indremedisin 1985. Etter et forskningsstipend 1986-89 mottok han dr.med. 1989. Han ble overlege ved Hematologisk seksjon i 1990, og seksjonsoverlege 1996, samme året som han ble utnevnt til professor i blodsykdommer ved Universitetet i Trondheim. I samarbeid med blant andre Øyvind Hjertner, har han siden slutten av 90-tallet vært opptatt av hvordan det forbudte Thalidomid virker mot myelomatose, en form for benmargskreft. I tillegg til kliniske studier har han gjennom årene drevet omfattende translasjonsforskning i grenselandet klinikk-basalforskning. Han fikk Kong Olavs kreftforskningspris fra Kreftforeningen i 2000.
Den latviske sosialistiske sovjetrepublikk
Den latviske sosialistiske sovjetrepublikk var en delrepublikk i Sovjetunionen fra 1940 til 1991. Latvia ble proklamert som en sovjetisk delrepublikk den 21. juli 1940, da landet var under sovjetisk okkupasjon.
I en hemmelig tilleggsprotokoll til Molotov–Ribbentrop-pakten, en ikke-angrepsavtale mellom det nazistiske Tyskland og Sovjetunionen undertegnet i 1939, var det egentlig avtalt at Latvia og Estland lå i Sovjetunionens interessesfære, mens Litauen lå i Tysklands. Likevel kom det meste av Latvia under tysk okkupasjon den 10. juli 1941. Holocaust i Latvia fikk ingen offentlig oppmerksomhet før etter uavhengigheten i 1990. Høsten 1944 var hele Latvia igjen okkupert av Sovjetunionen. Etter krigen ble latvierne igjen ofre for Stalins terror; kollektiviseringen i jordbruket og russifiseringen på flere samfunnsområder medførte forfølgelser og massedeportasjoner. Utrenskningene kom også til å ramme latvisknasjonale kommunister.
Latvia er et typisk skogland med en treindustri med produksjon av slikt som fyrstikker og bygningsartikler. I den sovjetiske perioden ble det også reist bilindustri, elektroteknisk industri, næringsmiddelindustri og en oljehavn i Ventspils. I 1950- og 1960-årene hadde Estland og Latvia høyest BNP per innbygger av alle sovjetrepublikkene. Forbedringen i levestandard var likevel beskjeden.
De latviske, estiske og litauiske sovjetrepublikkene gjenvant sin uavhengighet under den syngende revolusjonen i 1990/1991. Latvia erklærte å ha vært et okkupert land, og gjenopprettet Republikken Latvia den 21. august 1991. Sovjetunionen anerkjente Latvias uavhengighet den 6. september.
Fylkesvei 115 (andre betydninger)
I Norge finnes fylkesvei 115 i de følgende fylkene:
Zenobia av Armenia
Zenobia (1. århundre etter Kristus) var en en kongelig iberisk prinsesse fra Pharnavaziddynastiet.
Hun var datter av kong Mithradaes av Armenia og gift med kong Rhadamistos med hvem hun var dronning av Armenia fra 51–53 og igjen fra 54–55. Etter et opprør måtte Rhadamistos flykte sammen med sin gravide hustru. For ikke å bli tynget av henne og fanget av sine fiender, ba Zenobia Rhadamistos om å avslutte livet hennes. Han tok da sin krumsabel og stakk henne for deretter å la liket flyte i Aras før han flyktet videre. Zenobia var dog ikke død og hun ble senere funnet ved elvebredden av noen gjetere som tok henne med til ektemannens fiende kong Tiridates. Han tok vel vare på henne som et medlem av kongehuset. Ektemannen ble henrettet som forræder i 58.
Stoffet ble bearbeidet i operaen Radamisto av Georg Friedrich Händel og i den mange ganger innspilte operalibretto Zenobia av Pietro Metastasio.
Breeding Death
Breeding Death, sluppet i 2000 av Century Media Records, er debut-EPen til Death metal-bandet Bloodbath.
Fylkesvei 130 (andre betydninger)
I Norge finnes fylkesvei 130 i de følgende fylkene:
French Open 2003
French Open 2003 ble spilt på Roland Garros-stadion i Paris i perioden 26. mai til 8. juni. French Open er en Grand Slam-turnering i tennis på grus. Juan Carlos Ferrero fra Spania beseiret Martin Verkerk i singlefinalen for herrer og Justine Henin-Hardenne fra Belgia vant over sin landsmann Kim Clijsters i damefinalen.
SalmeKlang
SalmeKlang ble startet i 2008. Bandet består av vokalist Mari Klingen, bassist Per Erik Olsen, gitarist Knut Ingolf Brenna og trommeslager Jo-Martin Grosås Nordbø. Bandet møttes på konservatoriet i Kristiansand.
De tolker og omarrangerer gamle folketoner med religiøse tekster, og befinner seg musikalsk sett i et luftig poplandskap med innslag av folk og jazz. Deres debutplate kom i 2010 og heter også SalmeKlang. Deres andre plate ble gitt ut i 2012, og heter Himmelveg. I 2022 kommer deres tredje plate, Syng i stille morgonstunder.
Bandet har blant annet samarbeidet med forfatter Gaute Heivoll om en konsert i Finsland Kirke i forbindelse med hans bok "Før jeg brenner ned". De har også et musikalsk samarbeid med folkemusiker Kim André Rysstad og har gitt ut singelen "Eg er ein gjest i verda".
Eksterne lenker
SalmeKlangs hjemmeside
Andry Laffita
Andry Laffita (født 26. mars 1978 i Pinar del Rio) er en cubansk amatørbokser, som konkurrerer i vektklassen lett fluevekt. Laffitas største internasjonale resultater er en sølvmedalje fra Sommer-OL 2008 i Beijing, Kina, og en sølvmedalje fra Verdensmesterskapet i 2005 i Mianyang, Kina. Han representerte Cuba under Sommer-OL 2008 der han altså tok sølvet bak Somjit Jongjohor fra Thailand.
Eberhard Günther Kern
Kern flyttet til Norge i 1923 og arbeidet som tysklærer. Han meldte seg inn i det tyske nazipartiet NSDAP etter Hitlers maktovertagelse i 1933, og ble leder for partiets Ortsgruppe i Oslo. Han ble avløst i 1937 etter svake resultater i å verve tyskere bosatt i Norge til politisk virksomhet.
Fra 1939 fungerte Kern som Hans Wilhelm Scheidts Oslo-kontakt. Kern introduserte Scheidt for Vidkun Quisling, fulgte ham på reiser, og bedrev etterretningsvirksomhet. Kerns virksomhet under andre verdenskrig var ikke nok til å få ham dømt i landssvikoppgjøret, men han ble likevel utvist til Tyskland i 1947.
Kern oversatte en rekke bøker mellom tysk og norsk, og stod blant annet for den tyske oversettelsen av Quislings Russland og vi. I 1941 utkom Kerns norske oversettelse av Hitlers Mein Kampf. Kerns Mein Kampf-oversettelse var på vei til å bli nyutgitt i Norge i 2002, men utgivelsen ble stoppet av barnebarnet Ketil Kern etter at forlaget ikke hadde klarert rettighetene til oversettelsen.
Joseph Kony
Joseph Kony (født ca. 1961 i Odek eller Atyak i Uganda) er leder for Lord's Resistance Army (LRA, «Herrens motstanderhær»), en geriljagruppe som deltar i et voldelig felttog for å etablere av ham selv ledet teokratisk styre i Uganda, og som fremholder at de er basert på den kristne Bibelen og De ti bud. Han hevder seg selv å være et åndemedium.
LRA, som har fått et skrekkinnjagende rykte for sin brutalitet mot folket i Nord-Uganda, har kidnappet rundt 30 000 barn (som barnesoldater og sexslaver) siden opprørene startet i 1999.
Friidrett under Reykjavík International Games 2017
Reykjavík International Games er en del av Euromeetings.
Joseph Kony
Hoveddelen av gruppen hans er barn, men antallet barn som har slåss for ham varierer. Når de bortfører barn, har Kony og hans hær ofte drept barnas nærmeste familie og naboer. Dermed har barna gjerne ikke noen andre valg enn å slutte seg til Kony. I 1992 omdøpte Kony gruppen sin til United Democratic Christian Army. Den 6. oktober 2008 kunngjorde Den internasjonale straffedomstolen (ICC) en arrestordre hvis hadde blitt utstedt på fem medlemmer av Herrens motstandshær -for forbrytelser mot menneskeheten. Dette etter at en lukket tiltale hadde funnet sted. Tiltaler mot Kony omfatter forbrytelser mot menneskeheten, drap, slaveri og voldtekt, plyndring og tvang av barn inn i opprørernes rekker.
I november 2022 ønsker ICC-aktor å straffeforfølge Joseph Kony..
Kony 2012
Kony 2012 er en kampanje som har sitt utspring i USA. Invisible Children Inc. har lagt ut en kortfilm (Kony 2012) der det settes fokus på Konys handlinger de siste 26 årene. Målet med videoen er å gjøre verden oppmerksom på hva som foregår i Uganda. Formålet er at budskapet skal spre seg globalt gjennom sosiale og tradisjonelle medier. Kony mottok en bølge av oppmerksomhet i mars 2012 da en tretti minutter lang dokumentar på YouTube med tittelen Kony 2012, produsert av filmskaper Jason Russell, ble publisert. Hensikten med denne filmen var å trekke oppmerksomheten mot Kony i et forsøk på å øke omverdenens engasjement for situasjonen i Uganda.
Morihiro Hosokawa
Morihiro Hosokawa (細川 護煕 Hosokawa Morihiro) (født 14. januar 1937 i Tokyo) er en japansk politiker som var landets 79. statsminister mellom 9. august 1993 og 28. april 1994. Han var den første statsministeren som ikke kom fra Japans liberaldemokratiske parti på 38 år. Under anklager om at han hadde misbrukt personlige midler på 1980-tallet ble Hosokawa tvunget til å gå av i 1994, kun åtte måneder etter at han fikk vervet. Hosokawa ble etterfulgt av Tsutomu Hata.
Han har senere markert seg i japansk offentlighet som en sterk motstander av atomkraft.
Fylkesvei 128 (andre betydninger)
I Norge finnes fylkesvei 128 i de følgende fylkene:
Julien Simon
Julien Simon (født 4. oktober 1985 i Rennes, Frankrike) er en profesjonell fransk landeveissyklist som sykler for Team Total Direct Energie. Han syklet 2008-sesongen for UCI ProTour-laget Crédit Agricole.
Rafahleiren
Rafahleiren (مخيم رفح or معسكر رفح) er en palestinsk flyktningleir på Gazastripen. Den ligger rett ved grenselinjen mellom Gaza og Egypt. Den ble opprettet i 1949 og utgjør i praksis en nordlig bydel av byen Rafah. Den var en gang Gazas folkerikeste flyktningleir, men omfordelinger ha endret dette, særlig ved at folk er flyttet til den tett inntil liggende leiren Tall as-Sultan, som egentlig for det meste skulle absorbere flyktninger omplassert fra Canadaleiren.
Xbox Game Studios
Xbox Game Studios er en spilldivisjon i selskapet Microsoft etablert i 2002 som Microsoft Game Studios. Den utvikler og publiserer spill for Xbox, Xbox 360, Xbox One og Windows. Microsoft Studios publiserer også spill for andre Microsofteide selskap som Rare Ltd, Bioware og Bizarre Creations.
Rafahleiren
Ifølge UNRWA hadde leiren en befolkning på 95 187 innbyggere i 2005, ; dette rimer ikke med det palestinske statistiske sentralbyrås tall på ca. 58 000 til samme tid. Leiren har 31 skoler (20 barneskoler, 11 ungdoms- og videregående skoler) drevet av UNRWA.